**Benvolgut/da,**

**A través de la Subdirecció General de Drogodependències de l’Agència de Salut Pública de Catalunya, us oferim el Programa CONNECTA AMB ELS TEUS FILLS. Aquest programa té com a objectius trencar amb creences errònies entorn el consum de drogues, potenciar les competències parentals positives dels pares i mares amb fills/es entre 6 i 16 anys i prevenir les conductes de risc relacionades amb el consum de substàncies (alcohol, tabac, cànnabis i drogues estimulants).**

**El programa organitza TALLERS gratuïts per a famílies, a través de les AMPA dels centres educatius, entitats i associacions, per:
• ajudar a resoldre dubtes, pors i inseguretats envers el consum de drogues.
• dotar d’estratègies de prevenció per facilitar i millorar la comunicació amb els fills.
• oferir un espai de reflexió i d’acompanyament on es treballen els factors clau de protecció familiar basats en el Model Teòric de Parentalitat Positiva.

Es pretén que els tallers siguin un espai de reflexió compartida sobre la vivència de ser pares. No es tracta per tant de mostrar i assumir un “rol ideal” presentat pels “experts” es tracta d’acompanyar en la definició i construcció del seu propi rol, en el seu escenari familiar. Tampoc es tracta de donar i seguir receptes “formulades pels tècnics”. Es tracta de que els pares i mares puguin repensar el seu rol, d’oferir un espai de treball i reflexió compartit on s’adquireixin habilitats i estratègies parentals i aprenguin a prendre decisions flexibles valorant les circumstàncies i característiques dels fills.

Les sessions es duen a terme per professionals de l’àmbit de l’educació i la salut, i àmplia experiència en prevenció de conductes de risc.

Estem organitzats per equips territorials: Baix Llobregat, Catalunya Central, Barcelonès, Girona, Maresme, Penedès i Garraf, Ponent, Tarragona i Terres de l’Ebre. Així volem garantir que els tallers els realitzen formadors formats i qualificats, però a la vegada coneixedors de la realitat més propera al lloc on es realitza el taller i dels recursos del territori

Els tallers s’organitzen en dues propostes:

1/ Tallers “PARLEM” I “ACTUA”: Es treballen els temes següents: els pares i les mares com a models (*què fem, què diem, com actuem*...), la comunicació (el diàleg, saber escoltar, ...), els amics (el grup d'iguals), els límits (normes, referents...), l’autoestima i les habilitats parentals positives.**

1. **taller PARLEM DE LES DROGUES: TALLER INICIAL**
	* **1 sessió de 2 hores de durada**
2. **taller ACTUA! TALLER D’APROFUNDIMENT**
	* **1 sessió de 2 hores de durada**

**2/ Taller “*SOMRIU! Són adolescents...*”: Es treballen els temes següents: adolescència, educació emocional, promoció-prevenció, resiliència, mediació, tècniques de comunicació, escolta, disciplina, cohesió, autoregulació, resolució de conflictes, etc...**

* **Adreçat a pares i mares amb fills/es adolescents (de 12 a 16 anys)**
* **3 sessions de 2 hores de durada**

 **El programa ofereix un conjunt d’eines educatives.

Per una banda, els diferents MATERIALS EDUCATIUS de suport, com la Guia informativa (ambinformació, consells, adreces d’interès i activitats per reflexionar sobre temes relacionats amb les drogues en general i la sexualitat) o els Monogràfics (amb informació específica de cadascuna de les principals substàncies consumides pels joves), entre d’altres.

Per a més informació i consultes podeu adreçar-vos a la pàgina web::**[http://drogues.gencat.cat/ca/detalls/Article/PGR\_DROGUES\_Connecta\_\_fills\_adrecat\_AMPA](http://wordpress.us14.list-manage2.com/track/click?u=e4962bf37424186d109db9e1d&id=aaf7e33303&e=90eb3ed21a) **O al coordinador del projecte: Quim Cabra:**connectaiactua@gmail.com **Per poder fer-ne la petició caldrà que empleneu el següent formulari:**[https://goo.gl/forms/zNeyjwkxG](http://wordpress.us14.list-manage.com/track/click?u=e4962bf37424186d109db9e1d&id=b037bc72af&e=90eb3ed21a)[TNgT47z1](http://wordpress.us14.list-manage1.com/track/click?u=e4962bf37424186d109db9e1d&id=2f60c67dcc&e=90eb3ed21a) **Atentament,

Quim Cabra
Coordinador Programa "Connecta amb els teus fills"**